text: Kendt svømmer skal skabe nye talenter
  17 februar 2015 kl. 05.28
  Vejle Idrætsefterskole opretter nu en svømmelinje, som får professionelt hjælp fra verdensmesteren Jeanette Ottesen.
  Idrætsefterskolen i Vejle har tilbudt sportslinjer som fodbold, håndbold, atletik, dans og cykling. Men fra skoleåret 2016-2017 skal der også være en svømmelinje. I samarbejde med Vejle Svømmeklub Triton og Jeanette Ottesen skal der skabes nye svømmetalenter i Vejle. Det skriver efterskolen på sin hjemmeside.
  Den første elev er allerede optaget på linjen - den 14-årige Emma Lykke Holm fra Fredericia. Hun glæder sig meget til at få hjælp af Jeanette Ottesen, som er hendes favoritsvømmer, siger hun.
  Svømmerne på den nye linje vil komme til at træne i Vejle Svømmeklub og have Jeanette Ottesen tilknyttet som konsulent.
  Du kan læse mere om efterskolens svømmelinje her
  